Fridrik I, car Svetog Rimskog Carstva

Fridrik I (; 1122 – 10. juni 1190), poznatiji kao Fridrik Barbarosa, bio je car Svetog Rimskog Carstva od 1155. do smrti 1190. Izabran je za kralja Njemačke u Frankfurtu 4. marta 1152. i krunisan u Aachenu 9. marta 1152. Zatim je postao kralj Italije 1155, a krunisao ga je papa Hadrijan IV 18. juna 1155. Nakon što je zavladao svim sjevernoitalijanskim gradovima dobio je nadimak Barbarosa.

Prije nego što je postao car Svetog Rimskog Carstva, Fridrik je bio vojvoda Švabije (1147–1152) kao Fridrik III. Bio je sin vojvode Fridrika II iz dinastije Hohenštaufen i Judith, kćerke Henrika IX, vojvode Bavarske iz dinastije Velf. Samim tim je poticao iz dvije vodeće dinastije u Njemačkoj, što je bilo presudno kod izbora za cara Svetog Rimskog Carstva. Historičari ga smatraju jednim od najvećih careva Svetog Rimskog Carstva.

 Život i vladavina 
 Rane godine 
Rođen je 1122. Godine 1147. postao je vojvoda južne njemačke regije Švabija, da bi nedugo zatim otišao na svoje prvo putovanje na istok u pratnji svog strica, njemačkog kralja Konrada III, tokom Drugog krstaškog rata. Ova ekspedicija pokazala se katastrofom, ali se Fridrik iskazao u borbi zadobivši potpuno povjerenje kralja. Kada je Konrad III umro u februaru 1152, jedino su Fridrik i biskup Bamberga bili s njim na samrti. Obojica su kasnije tvrdila da mu je tada Konrad III predao kraljevska obilježja.

 Reference 

 Vanjski linkovi 


Kategorija:Carevi Svetog Rimskog Carstva
Kategorija:Kraljevi Njemačke
Kategorija:Grofovi Burgundije